বিদ্যুৎস্পৃষ্ট হয়ে মৃত্যুতে ক্ষতিপূরণ ‘নির্দেশে’র আবেদন হাইকোর্টে

ওয়েবডেস্ক- প্রবল প্রাকৃতিক দুর্যোগের (Natural Disaster) মধ্যে কলকাতা (Kolkata) শহরে বিদ্যুৎস্পৃষ্ট (Electrocution) হয়ে ৬ থেকে ৭ জন নাগরিকের মৃত্যুতে প্রশাসনিক গাফিলতির অভিযোগে কলকাতা হাইকোর্ট এর ভারপ্রাপ্ত প্রধান বিচারপতিকে চিঠি দিল দুটি সংগঠন।

এদিন প্রাকৃতিক দুর্যোগের জন্য প্রধান বিচারপতির দফতরে চিঠি দিয়ে সেটিকে মামলার নথি হিসেবে গ্রহণ করার আবেদন করেছে সেভ ডেমোক্রেসি ও অল ইন্ডিয়া ল ইয়ার্স অ্যাসোসিয়েশন হাইকোর্ট শাখা।

আরও পড়ুন- ভাসছে কলকাতা, জমা জলে মর্মান্তিক দুর্ঘটনা

মৃতদের পরিবারকে ক্ষতিপূরণ দেওয়ারও নির্দেশ দেওয়ার আবেদন করা হয়েছে ওই চিঠিতে হাইকোর্টের কাছে।

হাইকোর্টের দৃষ্টি আকর্ষণ করে সংগঠন দুটির বক্তব্য, অতীতেও প্রাকৃতিক দুর্যোগের মধ্যে খোলা তারে র সংস্পর্শে এসে বিদ্যুৎপিষ্ট হয়ে মৃত্যুর ঘটনা শহরে ঘটেছে। কিন্তু তারপরেও বিদ্যুৎ বণ্টন সংস্থা, পুরসভা, পুলিশ, প্রশাসন যে সেই ঘটনা থেকে শিক্ষা নেয় নি, এদিনের এতগুলি মানুষের বিদ্যুৎপিষ্ট হয়ে মৃত্যু তার প্রমাণ। তাই জনস্বার্থ মামলা হিসেবে চিঠিটি গ্রহণ করে পদক্ষেপের আবেদন করা হয়েছে হাইকোর্টের কাছে।

দেখুন আরও খবর-